Lav et referat af nedenstående tekst:

Tekst:
Der skulle både diskuteres asbest og samfundsøkonomi, da Borgerbevægelsen mod en motorvej i Egholmlinjen besøgte Christiansborg. For nylig er det nemlig kommet frem, at eternitfabrikken igennem en årrække i sin tid deponerede asbestholdigt affald i Limfjorden ved Mølholm. Det mener borgerbevægelsen nu er endnu en grund til, at planerne om en tredje limfjordsforbindelse over Egholm bør sløjfes. - Selve motorvejslinjen gennemskærer de her deponier. Vi ved alle, hvad asbest det gør, og det kan blive frigivet i vandet. Så derfor skal vi lade de deponier ligge, og man skal forsejle det så godt, som man overhovedet kan, og så skal det blive liggende der, til evigheden ikke er mere, lyder det fra Lisbeth Gjørtz Fast fra borgerbevægelsen. Politikerne holder fast Umiddelbart får dagens foretræde ikke politikerne til at ændre mening. - Den linjeføring, der er lavet, ligger fast, og aftalen er jo lavet og konfirmeret her i Folketinget. Der er en bred aftale om den linjeføring, som vi skal have etableret fra 2025 og fremad, forklarer Per Larsen (K). Borgerbevægelsen mod en motorvej i Egholmlinjen argumenterede i dag for, at beslutningen ikke er truffet på et ordentligt grundlag. - Nu beslutningsgrundlaget ikke er fyldestgørende, i forhold til det som vi alle ved tager liv, nemlig asbest, så er vi nødt til i et demokrati at sige, at den her beslutning er vi nødt til at lave om på, for det kan vi ikke tillade både etisk og moralsk, lyder det fra Lisbeth Gjørtz Fast. Trods det politiske flertals beslutning om en linjeføring over Egholm, fornemmede Lisbeth Gjørtz Fast en vis lydhør ved samrådet. - Jeg synes, der var opmærksomhed, og at de også løftede øjenbrynene lidt, over at der faktisk er så mange ting, der ikke er belyst i VVM-redegørelsen.

Referat:
Borgerbevægelsen mod en motorvej i Egholmlinjen fik tirsdag foretræde for Transportudvalget samt Miljø- og Fødevareudvalget på Christiansborg.